Cuneiform Tablet Kt c/k 1639b (JEOL 39 103a)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
3 ma-na 15 GÍN KÙ.BABBAR ù 25 na-ru-uq ŠÀ 7 na-ru-uq ar-ša-tum ší-mì-šu pé-ru-wa a-na šu-pì-ib-ra a-bi-šu ù um-mì-šu i-dí-in iš-tù u₄-mì-im a-ni-im a-na pé-ru-wa a-bu-šu ù um-mu-šu ù a-ḫu-šu lá i-tù-ru-šu-um šu-ma i-tù-ru-šu-um 10 ma-na KÙ.BABBAR a-na pé-ru-wa i-ša-qú-lu šu-ma pé-ru-wa a-na a-bi₄-šu um-mì-šu i-tù-wa-ar 10 ma-na KÙ.BABBAR i-ša-qal šu-ma a-ḫu-um a-na a-ḫi-im i-tù-ar i-na i-dí-ni-im i-du-ku-šu IGI ta-li-a IGI ḫa-al-ki-a-šu IGI pè-ru-wa IGI lá-ba-ar-ša IGI wa-áš-ḫu-pá IGI ku-nu-wa-an